 Yanga ilicheza mchezo wa kwanza raundi ya pili ya michuano ya Ligi ya Mabingwa dhidi ya Al Ahly ya Misri kwenye Uwanja wa Taifa Jumamosi iliyopita na kulazimishwa sare ya bao 1-1 na hivyo, kuondoka matumaini ya kufanya vizuri ugenini katika mchezo wa marudiano.Akizungumza juzi baada ya kumalizika kwa mchezo wa Kombe la Shirikisho Afrika kati ya Azam na Esperance, Mkuu wa Idara ya Habari na Mawasiliano wa Yanga Jerry Muro alisema wanaiombea Azam kila la heri katika mchezo wa marudiano ili kuwatoa Watanzania kimasomaso.“Tunataka kuona Azam FC inafanikiwa. Ushindi wao ni mzuri kwani iwapo watafanikiwa kuitoa Esperance basi watatupandisha mwakani kwenye Kombe la Shirikisho tutaanzia hatua za juu,” alisema. Muro alisema amefurahia ushindi huo kwa kuwa Azam ni ya kimataifa kama ilivyo kwa wao.Azam inatarajia kucheza mchezo wa marudiano Aprili 20, mwaka huu Tunis, Tunisia. Iwapo itafanikiwa kuitoa timu hiyo itaingia katika hatua ya mtoano ya michuano hiyo.